รัฐบาลไทย-ข่าวทำเนียบรัฐบาล-ดีอีเอส-ตร.เตือนกรณีมุกใหม่แก๊งคอลเซ็นเตอร์ใช้ ”แอปควบคุมโทรศัพท์ทางไกล"
วันศุกร์ที่ 6 พฤษภาคม 2565
ดีอีเอส-ตร.เตือนกรณีมุกใหม่แก๊งคอลเซ็นเตอร์ใช้ ”แอปควบคุมโทรศัพท์ทางไกล"
ดีอีเอส-ตร.เตือนกรณีมุกใหม่แก๊งคอลเซ็นเตอร์ใช้ ”แอปควบคุมโทรศัพท์ทางไกล"
“ชัยวุฒิ”ร่วมกับตํารวจไซเบอร์เตือนภัยกรณีมุกใหม่แก๊งคอลเซ็นเตอร์ใช้แอปพลิเคชั่นควบคุมโทรศัพท์ทางไกลมัดรวมรายชื่อตัวอย่างแอปเสี่ยงห้ามหลงเชื่อมิจฉาชีพทางโทรศัพท์ดาวน์โหลดลงมือถือ-บอกรหัสเปิดช่องโหว่ให้เข้ามาเห็นทุกข้อมูลและควบคุมทุกกิจกรรมบนมือรวมถึงดูดเงินจากบัญชี
วันนี้(5พ.ค. 65)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)แถลงข่าวร่วมกับพ.ต.อ.ทํานุรัฐคงมั่นรองผบก.สอท.1เพื่อเตือนประชาชนเกี่ยวกับมุกใหม่แก๊งคอลเซ็นเตอร์ที่ล่อลวงให้เหยื่อหลงเชื่อดาวน์โหลดแอปพลิเคชั่นที่มีการทํางานในลักษณะการควบคุมจากระยะไกล(Remote Desktop)หรือแอปแชร์หน้าจอมือถือพร้อมหลอกขอรหัสทําให้มิจฉาชีพเห็นทุกข้อมูลที่ปรากฎบนหน้าจอโทรศัพท์มือถือของเหยื่อเข้าไปทําการเปลี่ยนแปลงรวมถึงดูดเงินจากบัญชีเหยื่อ
นายชัยวุฒิกล่าวว่าที่ผ่านมามีผู้เสียหายเข้าแจ้งความกับหน่วยงานของสํานักงานตํารวจแห่งชาติ(สตช.)โดยถูกแก๊งคอลเซ็นเตอร์"หลอกว่าส่งของผิดกฎหมาย”และอ้างเป็นตํารวจสภ.เชียงรายให้ผู้เสียหายกดลิงก์แอปพิลเคชั่นที่สามารถควบคุมเครื่องจากระยะไกลเพื่อแจ้งความออนไลน์ผู้เสียหายได้โหลดลิงก์และบอกรหัส9ตัวให้กับคนร้ายซึ่งเชื่อว่าเป็นรหัสควบคุมเครื่องของผู้เสียหายจากนั้นคนร้ายให้คว่ําหน้าจอโทรศัพท์ไว้เป็นเวลา15นาทีเมื่อเปิดขึ้นมาปรากฏว่าเงินหายไปจากบัญชีธนาคารรวม4บัญชีเป็นเงินทั้งสิ้น2ล้านกว่าบาท
จากการตรวจสอบข้อมูลพบว่าแอปพลิเคชั่นที่คนร้ายนํามาหลอกให้ผู้เสียหายโหลดใช้งานนั้นมีลักษณะเป็นRemote Desktopเป็นแอปที่ส่วนใหญ่ผู้บริหารระบบสารสนเทศใช้ประโยชน์ในการบริหารจัดการระบบช่วยให้เข้าไปควบคุมคอมพิวเตอร์อีกเครื่องได้เสมือนไปนั่งอยู่หน้าคอมพิวเตอร์เครื่องนั้นในการแก้ไขปัญหาต่างๆจากระยะไกลแต่ถ้ามิจฉาชีพนําไปใช้ในทางที่ผิดในการเข้าถึงเครื่องคอมพิวเตอร์ของเหยื่อก็อาจก่อความเสียหายกับเราได้อย่างมหันต์ดังเช่นกรณีที่กล่าวมาข้างต้น
สําหรับตัวอย่างแอปพลิเคชั่นที่มีการทํางานในลักษณะRemote Desktopหรือการควบคุมจากระยะทางไกลได้เช่นTeam Viewer, Airdroid, Chrome Remote Destop, Inkwire, Anydesk, logmein, vnc, parsecเป็นต้น
“สมมติว่าถ้ามิจฉาชีพโทรมาด้วยกลลวงหรือมุกอะไรก็ตามแล้วส่งลิงก์แอปประเภทนี้ให้เราdownloadซึ่งก็มีอยู่ในPlay StoreหรือApp Storeหรือเป็นไฟล์.apkแล้วพูดจาหว่านล้อมให้เราติดตั้งลงไปโดยในตอนแรกคนร้ายจะยังไม่สามารถควบคุมมือถือหรือเครื่องคอมพิวเตอร์ของเราได้ทันทีคนร้ายอาจจะบอกขั้นตอนให้เรากรอกตัวเลขหรือตัวอักษรสักชุดหรือคนร้ายอาจหลอกถามเอาตัวเลขชุดนั้นจากเราเมื่อคนร้ายได้รหัสหรือตัวเลขบางอย่างจากเครื่องของเราคนร้ายจะนํารหัสไปใช้ในการควบคุมเครื่องของเราได้ทันทีสามารถใช้งานบังคับทุกอย่างได้เปรียบเสมือนเป็นเจ้าของเครื่องจากนั้นคนร้ายจะทําการโอนเงินไปสู่บัญชีเป้าหมายด้วยตนเองไม่จําเป็นต้องให้เหยื่อยโอนเงินให้เหมือนวิธีเดิมๆทําให้เหยื่อสูญเงินออกจากบัญชี”นายชัยวุฒิกล่าว
ดังนั้นอยากฝากเตือนประชาชนว่าสํานักตํารวจแห่งชาติ(สตช.)เจ้าหน้าที่หน่วยงานภาครัฐไม่มีนโยบายให้ติดต่อผู้เสียหายทางไลน์หรือให้โหลดแอปหรือให้โอนเงินเพื่อตรวจสอบเพราะฉะนั้นอย่าหลงเชื่อบอกข้อมูลส่วนตัวให้ใครง่ายๆโดยเฉพาะรหัสOTPหรือรหัสควบคุมเครื่อง
อีกทั้งไม่ควรจดรหัสที่ใช้ในระบบหรือแอปพลิเคชั่นที่สําคัญเช่นmobile bankingหรือแอปเทรดหุ้นต่างๆที่เกี่ยวกับการเงินและข้อมูลสําคัญไว้ในเครื่องหรือใช้ระบบจดจํารหัสต่างๆไว้ตลอดเวลาซึ่งแม้จะเป็นความสะดวกในการใช้งานแต่หากพลาดพลั้งอาจทําให้ผู้ร้ายสามารถเข้าถึงแอปหรือข้อมูลที่สําคัญเหล่านั้นได้
พ.ต.อ.ทํานุรัฐคงมั่นรองผบก.สอท.1 กล่าวว่านอกจากนี้แอปอีกประเภทที่ต้องระวังไม่ดาวน์โหลดตามคําล่อลวงของแก๊งคอลเซ็นเตอร์ก็คือแอปประเภทแชร์หน้าจอซึ่งวิธีการใช้เหมือนแอปควบคุมมือถือโดยคนร้ายจะหลอกให้เหยื่อเปิดแอปหรือเปิดข้อมูลต่างๆตามที่คนร้ายพูดเพราะคนร้ายก็จะเห็นหน้าจอทั้งหมดเมื่อได้ข้อมูลแล้วคนร้ายก็อาจนําข้อมูลไปใช้งานต่อไม่ว่าเปิดบัญชีม้าหรือนําไปโอนเงินผ่านวิธีการอื่นๆต่อไปได้
“สําหรับกรณีที่มีผู้เสียหายเข้ามาแจ้งความไว้ข้างต้นตอนคว่ําหน้าโทรศัพท์15นาทีน่าจะเป็นช่วงที่คนร้ายอยู่ระหว่างดําเนินการโอนเงินโดยเกรงว่าเราจะเห็นหน้าจอตัวเองผิดปกติเลยหลอกให้คว่ําหน้าจอเพื่อตรวจสอบข้อมูลเมื่อเปิดหน้าจอมาเงินหายหมดเชื่อว่าคนร้ายขอเปลี่ยนรหัสเข้าบัญชีเองเพราะมีเลขOTPส่งจากธนาคารมาที่โทรศัพท์ผู้เสียหายแต่คนร้ายสามารถเห็นได้ที่หน้าจอคนร้ายเองแล้วทํารายการโอนเงินที่เครื่องคนร้ายทุกบัญชีที่มีอยู่ในโทรศัพท์เปรียบเสมือนผู้เสียหายโอนเงินเอง”พ.ต.อ.ทํานุรัฐกล่าว
ทั้งนี้อยากเน้นย้ําให้ประชาชนมีความรอบคอบและตระหนักว่าหากหลงเชื่อดาวน์โหลดแอปต่างๆตามคําล่อลวงของแก๊งคอลเซ็นเตอร์ก็เปรียบเสมือนการยื่นโทรศัพท์ให้กับมิจฉาชีพอย่างไรก็ตามนั่นไม่ได้หมายความว่าเงินในบัญชีเจ้าของเครื่องจะหายได้ทันทีทันใดเพราะคนร้ายก็ยังไม่รู้รหัสการทําธุรกรรมกับe-bankingดังนั้นถ้ามีสติไม่บอกรหัสก็ยากที่คนร้ายจะโอนเงินได้
ขณะเดียวกันทางสํานักงานตํารวจแห่งชาติกระทรวงดิจิทัลฯพร้อมหน่วยงานที่เกี่ยวข้องจะบังคับใช้กฎหมายอย่างเต็มที่เพื่อเร่งกําจัดอาชญากรรมออนไลน์แก้ไขปัญหาความเดือดร้อนของประชาชนและติดตามผู้กระทําความผิดมาดําเนินคดีทั้งตามประมวลกฎหมายอาญามาตรา341ผู้ใดโดยทุจริตหลอกลวงผู้อื่นด้วยการแสดงข้อความอันเป็นเท็จหรือปกปิดข้อความจริงซึ่งควรบอกให้แจ้งและโดยการหลอกลวงดังว่านั้นได้ไปซึ่งทรัพย์สินจากผู้ถูกหลอกลวงหรือบุคคลที่สามหรือทําให้ผู้ถูกหลอกลวงหรือบุคคลที่สามทําถอนหรือทําลายเอกสารสิทธิผู้นั้นกระทําความผิดฐานฉ้อโกงต้องระวางโทษจําคุกไม่เกินสามปีหรือปรับไม่เกินหกหมื่นบาทหรือทั้งจําทั้งปรับ
รวมทั้งพ.ร.บ.ว่าด้วยการกระทําความผิดเกี่ยวกับคอมพิวเตอร์ฯมาตรา5 ผู้ใดเข้าถึงโดยมิชอบซึ่งระบบคอมพิวเตอร์ที่มีมาตรการป้องกันการเข้าถึงโดยเฉพาะและมาตรการนั้นมิได้มีไว้สําหรับตนต้องระวางโทษจําคุกไม่เกินหกเดือนหรือปรับไม่เกินหนึ่งหมื่นบาทหรือทั้งจําทั้งปรับ
มาตรา7 ผู้ใดเข้าถึงโดยมิชอบซึ่งข้อมูลคอมพิวเตอร์ที่มีมาตรการป้องกันการเข้าถึงโดยเฉพาะและมาตรการนั้นมิได้มีไว้สําหรับตนต้องระวางโทษจําคุกไม่เกินสองปีหรือปรับไม่เกินสี่หมื่นบาทหรือทั้งจําทั้งปรับ
มาตรา9ผู้ใดทําให้เสียหายทําลายแก้ไขเปลี่ยนแปลงหรือเพิ่มเติมไม่ว่าทั้งหมดหรือบางส่วน     ซึ่งข้อมูลคอมพิวเตอร์ของผู้อื่นโดยมิชอบต้องระวางโทษจําคุกไม่เกินห้าปีหรือปรับไม่เกินหนึ่งแสนบาทหรือทั้งจําทั้งปรับ
มาตรา14 (1)โดยทุจริตหรือโดยหลอกลวงนําเข้าสู่ระบบคอมพิวเตอร์ซึ่งข้อมูลคอมพิวเตอร์ที่บิดเบือนหรือปลอมไม่ว่าทั้งหมดหรือบางส่วนหรือข้อมูลคอมพิวเตอร์อันเป็นเท็จโดยประการที่น่าจะเกิดความเสียหายแก่ประชาชนอันมิใช่การกระทําความผิดฐานหมิ่นประมาทตามประมวลกฎหมายอาญาต้องระวางโทษจําคุกไม่เกินห้าปีหรือปรับไม่เกินหนึ่งแสนบาทหรือทั้งจําทั้งปรับ
ทั้งนี้ทุกหน่วยงานที่เกี่ยวข้องเปิดช่องทางสอบถามข้อมูลและแจ้งเบาะแสเกี่ยวกับภัยแก๊งคอลเซ็นเตอร์ดังนี้โทรสายด่วน1212 (24ชม.),บช.สอท.โทร.1441หรือ191ผู้เสียหายสามารถแจ้งความผ่านระบบออนไลน์ได้ที่www.thaipoliceonline.com
***************